stanford-oval/wikipedia huggingface dataset:
Göran Schauman

Näyttelijä Göran Schauman.
Curt Göran Schauman (s. 29. elokuuta 1940 Helsinki) on suomenruotsalainen näyttelijä ja kilpapurjehtija. Hänen isänsä oli näyttelijä ja teatterijohtaja Runar Schauman. Svenska Teaternissa näyttelevällä Schaumanilla on ollut useita elokuvarooleja ja hän on ollut mukana muun muassa televisiosarjoissa Vihan päivät (Din vredes dag, 1991), Parhaat vuodet (2000) ja Benner & Benner (2001–2002). Hän esittää paronia Timo Koivusalon Täällä Pohjantähden alla -elokuvassa. Schaumanin isä Runar puolestaan esitti paronia Edvin Laineen elokuvassa Täällä Pohjantähden alla (1968).
Göran Schauman sai Pro Finlandia -mitalin vuonna 1992.
Schauman on kilpaillut purjehduksessa. Hän purjehti Münchenin olympialaisissa 1972 Louhi-luokassa yhdessä Kurt Nymanin ja Antero Sotamaan kanssa ja sijoittui kahdeksanneksi. MM-kisoissa hän saavutti Louhi-luokassa pronssia 1970.
Elokuvarooleja

Meren kasvojen edessä (1967) – ylioppilas Pykälä
Luottamus (1976) – Eugen Schauman
Miestä ei voi raiskata (1978) – Bertil Sund, Evan entinen miesystävä
Pekka Töpöhäntä (1981) – maatilan isäntä (äänirooli)
Ystävät, toverit (1990) – johtaja Liljeroos
Tulennielijä (1998) – pappi
Lapin kullan kimallus (1999) – kreivi Armfelt
Leijat Helsingin yllä (2001) – Totti, Benitan isä
Täällä Pohjantähden alla (2009) – paroni
Joulukuusivarkaat (2009) – Fredi
Kaappari (2013) – ruotsalainen mies
Aiheesta muualla

Schauman, Göran hakuteoksessa Uppslagsverket Finland (2012). (ruotsiksi)
Göran Schauman Internet Movie Databasessa. (englanniksi)
Göran Schauman Elonetissä.
Metecno

| Metecno Oy |
| --- | --- |

Yritysmuoto:  Osakeyhtiö
Perustettu:  2008
Toimitusjohtaja:  Matti Metsähonkala
Kotipaikka:  Nokia, Suomi
Toimiala:  Muualla luokittelematon erikoiskoneiden valmistus
Tuotteet:  Teollisuuden erikoiskoneet
Liikevaihto:  (2022) 1,8 miljoonaa
Henkilöstö:  (2022) 13
Kotisivu:  www.metecno.fi
Metecno Oy on suomalainen teollisuuden erikoiskone- ja  työstökonevalmistaja, joka toimii Nokian Kolmenkulman uudella yritysalueella.
Yritys keskittyy liiketoiminnassaan suunnittelemaan ja valmistamaan etenkin vaativat, räätälöidyt CNC-työstökoneet, joita yritykset eivät löydä mistään muualta valmiina.
Historia

Metecno Oy on suomalainen perheyritys, joka perustettiin vuonna 2008 ja joka palvelee pääasiassa kotimaista valmistavaa teollisuutta. Yrityksen toiminta käynnistyi aikoinaan Hämeenkyrössä ja vuodesta 2019 alkaen yrityksen toimitilat ovat sijainneet Nokialla.
Vuosien saatossa yrityksen tilausten ja siten henkilöstön määrä on kasvanut, ja nykyään suuryrityksiäkin palveleva Metecno työllistää 13 henkilöä.
Organisaatio

Tänä päivänä Metecno on yksi harvoista CNC-metallintyöstökoneita valmistavista suomalaisyrityksistä ja kasvava PK-yritys. Se ansaitsi kolmen viime vuoden hyvien talouden tunnuslukujensa ansiosta Kauppalehden Kasvaja 2023 -sertifikaatin.
Metecnon asiakaskunta koostuu monen eri toimialan yrityksistä. Metecno on tuottanut ratkaisuja muun muassa ydin-, metalli-, kumi-, kaivos- ja ruokateollisuudelle.
Metecnon tunnetuimpia asiakasyrityksiä ovat muun muassa Posiva Oy ja Konecranes Oyj, Outokumpu Stainless Oy ja AGCO Power Oy sekä VTT.
Tuotekehitys

Tuotekehitystyön osalta Metecno on ollut kehittämässä digitaalisen kaksosen soveltamista työstökoneessa ja siten suomalaista koneenrakennusta. Yritys on toteuttanut Suomen ensimmäisen Siemensin SINUMERIK ONE -ohjausjärjestelmällä tehdyn digitaalisen kaksosen MeteCNC®-työstökoneesta.
Merkittävimmät projektit > Robotisoitu koneistusasema Onkaloon

Metecno ja ydinjätehuollon asiantuntija Posiva solmivat vuonna 2020 sopimuksen robotisoidun koneistusaseman toimituksesta maailman ensimmäiseen käytetyn ydinpolttoaineen kapselointilaitokseen Olkiluotoon. Koneistusasema koostuu robotin palvelemasta räätälöidystä CNC-ohjatusta työstökeskuksesta, jonka tehtävänä on varmistaa ONKALOon® loppusijoitettavien polttoainekapseleiden mitat ja pinnanlaatu.
Valmistuttuaan vuoden 2023 aikana tämä CNC-kone suorittaa laitoksessa vaativan koneistuksen, joka sisältää kaikkinensa kuusi erilaista työvaihetta ja kestää noin neljä tuntia. Loppusijoitusprosessin onnistumisen kannalta koneistusaseman tekemällä työllä on keskeinen merkitys.
Merkittävimmät projektit > Säteilyn kestävä CNC-jyrsin

Metecno oli jo tätä ennen toteuttanut toisen ainutlaatuisen CNC-ratkaisun Suomen ydinturvallisuuden kehittämiseksi. Teknologian tutkimuskeskus VTT tilasi Espoossa sijaitsevaan ydinturvallisuustaloon etäohjattavan CNC-jyrsimen, joka valmistui vuonna 2019.  Tässä kuumakammioksi ristityssä paikassa säilytetään ja tutkitaan ydinreaktoreista otettuja materiaalinäytteitä. Nyt Metecnon CNC-erikoiskoneella voidaan talossa erimuotoiset kapselit jyrsiä auki ja tutkia niissä säilöttyjä koesauvoja.
Hankkeen vaativuudesta kertoo, että Metecno joutui suunnittelemaan osan jyrsimen komponenteista itse, koska niitä ei ollut missään saatavilla valmiina. Tähän joukkoon kuului muun muassa 3D-tulostettuja osia. Lisäksi kone piti suunnitella palasista koottavaksi, koska kuumakammioon pääsi vain pienestä aukosta, missä kone kasattiin alusta uudelleen.
Merkittävimmät projektit > CNC-laserhitsauskone

Metecno on myös valmistanut tiettävästi ensimmäisen suomalaisvalmisteisen CNC-laserhitsauskoneen. Koneen avulla ulvilalainen teknologiayritys Hollmén on kyennyt vauhdittamaan kehitystä ainutlaatuisessa laserhitsaustekniikassaan, jota ei muualla maailmassa vielä osata.
Muut projektit

Syksyllä 2022 Metecno ja Fastems Oy Ab allekirjoittivat sopimuksen Fastemsin ja sen edeltäjän Valmet Factory Automationin valmistamien erikoistyöstökoneiden jälkimarkkinapalveluista. Valmet valmisti erikoistyöstökoneita 1970-luvulta lähtien eri teollisuudenaloille ja tätä perinnettä Fastems jatkoi aina vuoteen 2010 saakka. Yrityskaupan myötä Metecno pitää hallussaan näiden erikoistyöstökoneiden alkuperäisiä valmistuspiirustuksia ja jatkaa siten suomalaisen työstökonevalmistuksen perinteitä.
Vuosien 2022-2023 aikana Metecno on ollut mukana Green Foam -projektissa yritysrahoittajan roolissa. Tässä  vihreän siirtymän hankekokonaisuudessa kehitetään VTT:n johdolla materiaali- ja prosessiratkaisuja muun muassa pakkaus-, rakennus ja komponenttivalmistusaloille. Näillä ratkaisuilla tuetaan pirkanmaalaisten PK-yritysten uusiutumista kohti hiilineutraalia yhteiskuntaa.
Metecno on ollut mukana myös tunnetun tamperelaisen maamerkin uusimisessa, kun se toteutti Frenckellin kellojen automaation modernisoinnin vuonna 2017.
Aiheesta muualla

Metecnon kotisivut
George Onslow
Aiheesta muualla

George Onslow sivusto
George Onslow -yhdistys (Arkistoitu – Internet Archive)
Musiikkinäytteitä
George Onslow String Quartets & Quintets (Arkistoitu – Internet Archive) Musiikkinäytteitä.
Gulabi Gang

Gulabi Gangin jäsen kokouksessa.
Gulabi Gang on ryhmä intialaisia naisaktivisteja. Ryhmä koostuu pinkkeihin sareihin pukeutuvista ja bambukeppejä kantavista naisista, jotka puolustavat perheväkivallan tai hyväksikäytön kohteeksi joutuneita. Ryhmän perusti Sampat Pal Devi vuonna 2006 Bundelkhandin alueella Uttar Pradeshissa, mutta se on ollut viime vuosina aktiivinen halki Pohjois-Intian.
Gulashi

Gulashi tai gulassi oli ensimmäisen maailmansodan aikana käyttöön tullut nimitys mustan pörssin kaupoilla rikastuneista keinottelijoista. Ensimmäisen maailmansodan aikaista Ruotsia tutkineen Nils-Olof Franzénin mukaan gulashi tai gulashiparoni nimitystä käytettiin alun perin Tanskassa huonolaatuisella gulassilla rikastuneista keinottelijoista.
Aiheeseen liittyen J. Alfred Tanner teki 1916 kupletin nimeltä Gulashi-parooni ja Palle Rosenkrantz kirjoitti kirjan Gulashi-Hansenin matka Pietariin maailmansodan aikana : pieni kertomus suurissa puitteissa, kirjoitettu vastoin tekniikan ja tapojen vaatimuksia (Minerva, Helsinki 1917).
Girls Just Want to Have Fun

| ”Girls Just Want to Have Fun” Cyndi Lauper |
| --- | --- | --- |

Singlen tiedot
 Albumilta: She’s So Unusual
 Äänitetty : kesäkuu 1983; The Record Plant (New York City)
 Julkaistu: 6. syyskuuta 1983
 Formaatti: 7"- ja 12" vinyyli
 Tuottaja(t): Rick Chertoff, William Wittman
 Tyylilaji: uusi aalto, dancepop, synthpop
 Kesto: 03.52
 Levy-yhtiö: Epic, Portait, CBS
Cyndi Lauperin muut singlet
| ”You Make Loving Fun” 1977 | ”Girls Just Want to Have Fun” 1983 | ”Time After Time” 1983 |
Girls Just Wanna Have Fun on Robert Hazardin vuonna 1979 kirjoittama ja esittämä kappale, josta tunnetuimman ja hitiksi nousseen version levytti amerikkalainen laulaja-lauluntekijä Cyndi Lauper. Se julkaistiin Lauperin soolouran ensimmäisenä singlenä hänen She's So Unusual-studioalbumilta vuonna 1983. Lauperin esittämä kappale sai tunnustusta sen feministisestä tyylistä. Kappaletta on sittemmin versioinut yli 30 muutakin artistia joko albumeillaan tai esiintymisissään.
Kappale oli Lauperin läpimurtohitti saavuttaen 2. sijan Billboard Hot 100 -listalla sekä muodostuen maailmanlaajuiseksi hitiksi loppuvuoden 1983 sekä alkuvuoden 1984 aikana. Se on edelleen yksi Lauperin nimikkokappaleista ja se oli laajalti suosittu kappale sen julkaisuvuoden aikakaudella, 1980-luvulla. Rolling Stone ja MTV; '100 Greatest Pop Songs': 1-50", "Rolling Stone: "The 100 Top Music Videos"", sekä "VH1: 100 Greatest Videos"-listat sijoittivat kappaleen samassa järjestyksessä mainittuna sijoille #22, #39 ja #45. Kappale sai Grammy-ehdokkuuden kategorioissa "Vuoden nauhoite" sekä "Paras naispoplaulajan esitys".
Käännös suomeksi
Girls (kappale)

| ”Girls” Rita Ora ft>  Cardi B, Bebe Rexha & Charli XCX |
| --- | --- | --- |

Singlen tiedot
 Albumilta: Phoenix
 Julkaistu: 11. toukokuuta 2018
 Formaatti: digitaalinen lataus, suoratoisto
 Tuottaja(t): Ben Billions, Jonny Coffer, Andrew Watt
 Tyylilaji: pop
 Kesto: 03.41
 Levy-yhtiö: Atlantic Records
Rita Oran muut singlet
| ”For You” 2018 | ”Girls” 2018 | ”Let You Love Me” 2018 |
Cardi B:n muut julkaisut
| ”Be Careful” 2018 | ”Girls” 2018 | ”Dinero” 2019 |
Bebe Rexhan muut julkaisut
| ”Push Back” 2018 | ”Girls” 2018 | ”I’m a Mess” 2018 |
Girls on brittiläislaulaja Rita Oran musiikkikappale, jolla vierailevat myös yhdysvaltalaisräppäri Cardi B, yhdysvaltalaislaulaja Bebe Rexha sekä brittiläislaulaja Charli XCX. Sen julkaisi Atlantic Records Oran toisen, Phoenix-studioalbumin kolmantena singlenä 11. toukokuuta 2018. Kappaleen ovat sanoittaneet Ora, Klenord Raphael, Ali Tamposi, Rexha, Jonny Coffer, Jordan Thorpe, Cardi B, Brian Lee, Andrew Watt ja Benjamin Diehl. Kappaleen tuotannosta vastasivat puolestaan Ben Billions, Coffer ja Watt. "Girls" on lajityypiltään pop kappale, joka sisältää hip hop-vaikutteisia biittejä. Kappaleelle on toteutettu myös musiikkivideo, joka julkaistiin 6. kesäkuuta 2018.
"Girls" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa, Britanniassa ja Skotlannissa sekä neljänkymmenen parhaan joukkoon Slovakiassa ja Unkarissa. Lisäksi se on myynyt Brasiliassa kaksinkertaista platinaa. Ora on esittänyt kappaleen ensimmäisen kerran livenä BBC Radio 1's Big Weekendissä Charli XCX:n ja Rayen kanssa 28. toukokuuta 2017. Sen jälkeen hän on esittänyt sen livenä esimerkiksi televisio-ohjelmassa Saksan huippumalli haussa 24. toukokuuta 2018.
Käännös suomeksi
Geghark'unik'

Geghark'unik' (arm. Գեղարքունիքի մարզ) on yksi Armenian maakunnista (marz). Idässä maakunnan naapurina on Azerbaidžan. Pinta-alaltaan (5 348 neliökilometriä) maakunta on Armenian suurin. Maakunnan pääkaupunki on Gavar ja asukkaita maakunnassa on 215 371 (2001). Asukkaista miehiä oli 103 883 ja naisia 111 488. Armenian ja koko Kaukasuksen suurin järvi, Sevan sijaitsee maakunnassa.
Geghark'unik'in naapurimaakunnat ovat Vajots' Dzor etelässä, Ararat lounaassa, Kotajk' lännessä ja Tavuš pohjoisessa.
Myös Azerbaidžanin ympäröimä ja miehittämä Artsvašenin eksklaavi kuuluu maakuntaan.
Kaupungit ja kunnat

Geghark'unikin maakunta muodostuu 92 yhteisöstä (hamaynkner), joista viisi on kaupunkeja ja ne on alla olevassa luettelossa lihavoituina. Loput 87 yhteisöä ovat maalaiskuntia.
| Gavarin piirikunta | Sevanin piirikunta | Tšambarakin piirikunta | Martunin piirikunta | Vardenisin piirikunta |
| --- | --- | --- | --- | --- |
|  Berdkunk  Gandzak  Gavar  Gegharkunik  Hayravank  Karmirgyugh  Lanjaghbyur  Ltšap  Noratus  Sarukhan  Tsaghkašen  Tsovazard |  Tškalovka  Ddmašen  Geghamavan  Ltšašen  Norašen  Semyonovka  Sevan  Tsaghkunk  Tsovagyugh  Varser  Zovaber |  Aghberk  Antaramej  Artaniš  Artsvašen  Aygut  Tšambarak  Dprabak  Drakhtik  Dzoravank  Getik  Jil  Kalavan  Martuni  Šorža  Ttujur  Vahan |  Artsvanist  Astghadzor  Dzoragyugh  Geghhovit  Litšk  Madina  Martuni  Nerkin Getašen  Tazagyugh  Tsakkar  Tsovinar  Vaghašen  Vardadzor  Vardenik  Verin Getašen  Yeranos  Zolakar |  Akhpradzor  Akunk  Areguni  Arpunk  Avazan  Ayrk  Azat  Daranak  Geghakar  Geghamabak  Geghamasar  Jaghatsadzor  Kakhakn  Kartšaghbyur  Khatšaghbyur  Kut  Kutakan  Ltšavan  Lusakunk  Makenis  Mets Masrik  Nerkin Šorža  Norabak  Norakert  Pambak  Pokr Masrik  Šatjrek  Šatvan  Sotk  Torfavan  Tretuk  Tsapatagh  Tsovak  Vanevan  Vardenis  Verin Šorža |
Aiheesta muualla

Wikimedia Commonsissa on kuvia tai muita tiedostoja aiheesta .
Armeniapedian artikkeli maakunnasta (englanniksi)
Armenian maakunnat
Aragatsotn
Ararat
Armavir
Geghark'unik'
Kotajk'
Lorri
Širak
Sjunik'
Tavuš
Vajots' Dzor
Jerevan
Gruber – De Gasperi -sopimus

Gruber – De Gasperi -sopimus (saks. Gruber-De-Gasperi-Abkommen t. Pariser Abkommen, ital. Accordo De Gasperi-Gruber) on Itävallan ja Italian Pariisissa 5. syyskuuta vuonna 1946 solmima sopimus. Sopimus takaa Trentino-Etelä-Tirolin alueen saksankielisen väestön kulttuurisen suojan ja se muodostaa pohjan Etelä-Tirolin nykyiselle autonomialle. Sopimuksen allekirjoittivat Itävallan ulkoministeri Karl Gruber ja Italian pääministeri Alcide De Gasperi osana Pariisin rauhansopimusta.
Tausta

Ensimmäisen maailmansodan ja Itävalta-Unkarin keisarikunnan luhistumisen jälkeen entinen Tirolin kruununmaa jaettiin Itävallan ja Italian kesken. Pohjoinen osa liitettiin osaksi uutta Itävallan tasavaltaa (silloinen Deutschösterreich) ja eteläinen osa liitettiin Saint-Germainin rauhassa Italian kuningaskuntaan.
Fasistien noustua valtaan Benito Mussolinin johdolla Italiassa vuonna 1922 aloitettiin Etelä-Tirolissa ei-italiankielisen väestön systemaattinen kulttuurinen ja taloudellinen marginalisaatio. Vuonna 1939 Mussolini ja Saksan Adolf Hitler solmivat uudelleenasetussopimuksen (saks. Umsiedlungsabkommen), jonka oli määrä lopullistaa Etelä-Tirolin italialaistaminen. Toisessa maailmansodassa Wehrmacht miehitti Etelä-Tirolia vuodesta 1943 vuoteen 1945 operaatioalueena Alpenvorland.
Mussolini Italian ja Hitlerin Saksan romahdettua monet maastamuuttaneet etelätirolilaiset palasivat takaisin Etelä-Tiroliin. Osa saksankielisestä väestöstä tuki alueen liittämistä jälleenperustettuun Itävallan tasavaltaan. Tirolin jälleenyhdistyminen kaatui kuitenkin sodan voittajavaltioiden USA:n, Britannian ja Neuvostoliiton sekä Ranskan vastustukseen; voittajavaltiot ajoivat kuitenkin itsemääräämisoikeutta Etelä-Tirolin saksankieliselle väestölle.
Neuvotteluissa Tirolin tulevaisuudesta Itävallan ulkoministeri Karl Gruber puolsi Etelä-Tirolin liittämistä Itävaltaan. Italian pääministeri Alcide De Gasperi vastusti tätä, mutta ehdotti Trentino-Etelä-Tirolille autonomista asemaa, mihin ehdotukseen Gruber suostui. Sopimuksen territoriaalinen rajaus osoittautui kuitenkin ongelmalliseksi, sillä autonomiaa ei selkeästi myönnetty Etelä-Tirolille, vaan suuremmalle Trentino-Etelä-Tirolin alueelle, jossa italiankieliset olivat enemmistössä. Saksan- ja ladinonkieliset etelätirolilaiset näkivät lopputuleman riittämättömänä ja saksankielisiä marginalisoivana.
Intensiivisen poliittisen kädenväännön jälkeen Italia myöntyi vuonna 1972 toiseen autonomia-asetukseen, jossa turvataan erillisesti sekä Trentinon että Etelä-Tirolin maakuntien autonomia.
Geilenkirchenin Nato-lentotukikohta

Geilenkirchenin Nato-lentotukikohta (IATA: GKE, ICAO: ETNG) on lentotukikohta Geilenkirchenissä, Nordrhein-Westfalenissa Saksassa. Se on sotilasliitto Naton Boeing E-3 Sentry -lentokoneiden päätukikohta, ja toinen kahdesta NATO Airborne Early Warning & Control Force -tukikohdista.
Historia

Tukikohta sijaitsee muutamia kilometrejä Geilenkirchenistä länteen, aivan Saksan ja Alankomaiden rajan tuntumassa.
Lentokentän rakensi Yhdistyneen Kuningaskunnan ilmavoimat toisen maailmansodan jälkeen. Sitä käytettiin Yhdistyneen kuningaskunnan tukikohtana vuodesta 1953 vuoteen 1968, jolloin se siirrettiin Saksan ilmavoimille. Länsi-Saksa piti siellä sijoitettuna Yhdysvaltojen tukemaa ohjusyksikköä.
Kun Nato päätti perustaa Geilenkircheniin ilmatilavalvontaa hoitavan NATO Airborne Early Warning & Control Force -yksikön E-3A Sentry -koneille, täytyi kenttä päivittää koneen vaatimukset täyttäväksi. Vuonna 1980 ensimmäiset E-3A-yksiköt aloittivat siellä toimintansa, ja 1980-luvulta asti alue on ollut siinä tehtävässä.
Naton E-3-osasto

E-3A-osasto on Naton ensimmäinen operatiivinen lentävä yksikkö, jossa on monikansallinen miehitys. Organisaatio koostuu pääkonttorihenkilöstöstä ja  toiminnallisista elementistä. Jokaista niistä komentaa eversti, joista jokainen on eri Naton jäsenmaista.
Yksikkö käyttää neljäätoista Boeing E-3A Sentry -AWACS-lentokonetta, joista kaikki on rekisteröity Luxembourgiin. Vain osa koneista on aina Geilenkirchenissä, muut ovat muissa osaston tukikohdissa. Monikansalliset lentomiehistöt koostuvat useiden Nato-maiden sotilaista.
Käännös suomeksi
Giovanni Antonio Boltraffio

Madonna ja lapsi, n. 1500, Magyar Szépmüvészeti Múzeum, Budapest
Giovanni Antonio Boltraffio, myös Beltraffio (n. 1466/1467 Milano? – 15. kesäkuuta 1516 Milano) oli italialainen taidemaalari.
Beltraffio oli aatelissukuinen. Hän opiskeli ja työskenteli Leonardo da Vincin ateljeessa. Taiteilijana häntä pidetään yhtenä voimakkaimmin erottuvista Da Vincin oppilaista, Bernardino Luinin ohella. Hänen muotokuviensa hahmot esiintyvät usein profiilissa ja hänen Madonna ja lapsi -aiheensa ovat da Vincimaisia, joskin linjojen ääriviivat erottuvat tarkasti, eikä niissä ole da Vincin sfumatoa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Further

| Further The Chemical Brothers |
| --- | --- | --- |

Studioalbumin tiedot
 Julkaistu: 14. kesäkuuta 2010
 Tuottaja(t): The Chemical Brothers
 Tyylilaji: electronica
 Kesto: 51.58
 Levy-yhtiö: Freestyle Dust, Parlophone
The Chemical Brothersin muut julkaisut
| Brotherhood 2008 | Further 2010 | Hanna (soundtrack) 2011 |
Singlet albumilta Further
 ”Escape Velocity” Julkaistu: 7. toukokuuta 2010  ”Swoon” Julkaistu: 9. toukokuuta 2010  ”Another World” Julkaistu: 16. elokuuta 2010
Further on brittiläisen The Chemical Brothersin seitsemäs studioalbumi, joka julkaistiin 14. kesäkuuta 2010. Albumilta on julkaistu singleinä kappaleet "Escape Velocity", "Swoon", "Another World" ja "Horse Power".
Taustaa

Albumin nimi ja julkaisupäivämäärä ilmoitettiin The Chemical Brothersin kotisivuilla 30. maaliskuuta 2010. Albumin normaaliversio sisältää kahdeksan kappaletta, mutta albumin Yhdysvaltain version CD-formaatissa mukana tulevalla iTunes-passilla on ladattavissa "Pourquoi"-niminen bonuskappale. Albumi poikkeaa The Chemical Brothersin edellisistä albumeista siten, että se ei sisällä yhtään varsinaista vierailijaa. Kappaleilla "Snow", "Another World" ja "K+D+B" on kuitenkin äänessä naisvokalisti Stephanie Dosen. The Chemical Brothersin toinen osapuoli Tom Rowlands laulaa myös joillakin kappaleilla.
Albumi nousi listoille monissa maissa, muttei kotimaassaan Britanniassa, koska Britannian albumilistan säännöt kieltävät erilaiset palkinnot, jotka ikään kuin "pakottavat" ihmiset ostamaan albumeita. Furtherin ostajalla oli nimittäin mahdollisuus voittaa iPad.
Further oli ehdolla Grammy-gaalassa vuoden parhaaksi albumiksi kategoriassa Best Electronic/Dance Album vuonna 2011. Tittelin vei kuitenkin brittiläinen La Roux -yhtye nimikkoalbumillaan.
Kappaleet

Snow – 5.07
Escape Velocity – 11.57
Another World – 5.40
Dissolve – 6.21
Horse Power – 5.51
Swoon – 6.05
K+D+B – 5.39
Wonders of the Deep – 5.12
Don't Think – 7.44 (iTunesin ja Japanin bonuskappale)
Pourquoi – 6.02 (iTunesin bonuskappale Yhdysvalloissa)
Arvostelut

Metacritic: 70/100
AllMusic:
Pitchfork: 8.0/10
Rolling Stone:
Listasijoitukset

| Lista (2010) | Sija |
| --- | --- |
Austrian Albums Chart: 48
Belgian Albums Chart: 21
Dutch Albums Chart: 42
French Digital Albums Chart: 12
French Albums Chart: 34
German Albums Chart: 35
Greek Albums Chart: 02
New Zealand Albums Chart: 19
Polish Albums Chart: 23
Swedish Albums Chart: 56
Swiss Albums Chart: 05
Giovanni Antonini

Giovanni Antonini
Giovanni Antonini (s. 1965 Milano) on italialainen kapellimestari, joka on esiintynyt myös huilistina ja barokkinokkahuilistina. Hän on soveltanut historiallisia esityskäytäntöjä ohjelmistoon, joka on ulottunut romantiikan aikakauden musiikkiin saakka.
Antonini opiskeli huilunsoittoa Civica Scuola di Musicassa ja kiinnostui nokkahuilusta sekä historiallisista esityskäytännöistä Geneven Centre de Musique Anciennessa. Vuonna 1985 hän oli mukana perustamassa Il Giardino Armonico -barokkiorkesteria, jonka kapellimestari hänestä tuli vuonna 1989. Antoninin johdolla barokkiorkesteri on tehnyt yhteistyötä sekä historiallisten esityskäytäntöjen alan toimijoiden (Christophe Coin, Giuliano Carmignola) että valtavirtaisten esiintyjien (Katia ja Marielle Labèque, Viktoria Mullova) kanssa. Teldec-levymerkille Antonini ja Il Giardino Armonico tekivät 1990-luvulla ja 2000-luvun alussa sarjan menestyksekkäitä levytyksiä erityisesti Antonio Vivaldin ja Johann Sebastian Bachin teoksista. Cecilia Bartolin kanssa levytetty The Vivaldi Album (2000) palkittiin Grammylla, ja lisäksi Antonini on saanut muun muassa lukuisia Echo Klassik -palkintoja. Antoninin johdolla työskennelleisiin esiintyjiin ovat kuuluneet myös muiden muassa Kristian Bezuidenhout, Isabelle Faust, Sol Gabetta, Sumi Jo, Emmanuel Pahud ja Giovanni Sollima.
Vuoden 2005 paikkeilla Antonini alkoi johtaa myös 1800-luvun ohjelmistoon kuuluvien teosten esityksiä. Hän pääsi johtamaan Salzburgin Mozarteum-orkesteria, Kammerorchester Baselia, Berliinin filharmonikkoja, Concertgebouw-orkesteria, Zürichin Tonhalle-orkesteria, Leipzigin Gewandhaus-orkesteria, Lontoon sinfoniaorkesteria, Los Angelesin filharmonikkoja ja Chicagon sinfoniaorkesteria. Hän eteni Mozarteum-orkesterin ja Kammerorchester Baselin päävierailijaksi. Antonini on noussut esiin myös oopperakapellimestarina. Oopperaa hän on johtanut esimerkiksi La Scalassa, Opernhaus Zürichissä, Salzburgin musiikkijuhlilla ja Theater an der Wienissä. Hän on työskennellyt puolalaisen Wratislavia Cantans -festivaalin taiteellisena johtajana.
Teldec-levymerkille Il Giardino Armonicon kanssa tekemiensä levytysten lisäksi Antonini on levyttänyt muun muassa Decca Recordsille ja johtanut Kammerorchester Baselia Ludwig van Beethovenin sinfonioiden kokonaislevytyksellä Sony Classical Recordsille.
Giovanni Antonio Amedeo Plana

Giovanni Plana
Giovanni Antonio Amedeo Plana
Giovanni Antonio Amedeo Plana (6. marraskuuta 1781 – 20. tammikuuta 1864) oli italialainen tähtitieteilijä. Hän työskenteli pitkään Torinon yliopistossa.
Planalle myönnettiin Copley-mitali 1834 ja Royal Astronomical Societyn kultamitali 1840. Hänet valittiin 80-vuotiaana jäseneksi Ranskan tiedeakatemiaan. Planan mukaan on nimetty kraatteri Kuussa.